
ประกาศองค์การบริหารส่วนตำบลละอุ่นเหนือ
เรื่อง การรับขึ้นทะเบียนผู้พิการรายใหม่ เพื่อขอรับเงินเบี้ยยังชีพตามนโยบายเร่งด่วน
ของรัฐบาล ประจำปีงบประมาณ พ.ศ.  ๒๕๕๗
******************************


ตามหนังสือกระทรวงมหาดไทย ด่วนที่สุด ที่ มท ๐๘๙๑.๓/ว ๒๘๒๔ ลงวันที่ ๑๖ ตุลาคม ๒๕๕๕ เรื่อง แนวทางการดำเนินงานด้านสวัสดิการเบี้ยความพิการขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗ กำหนดให้องค์กรปกครองส่วนท้องถิ่นดำเนินการจัดให้มีการขึ้นทะเบียนผู้พิการ
รายใหม่ที่ยังไม่เคยลงทะเบียนมาก่อน รวมทั้งผู้พิการที่ย้ายภูมิลำเนาเข้ามาใหม่ในพื้นที่ ภายในเดือนพฤศจิกายน พ.ศ. ๒๕๕๕ นั้น


เพื่อให้การดำเนินงานด้านสวัสดิการของผู้พิการ เป็นไปด้วยความถูกต้องเรียบร้อยตามหนังสือสั่งการดังกล่าว องค์การบริหารส่วนตำบลละอุ่นเหนือ จึงขอประกาศวัน เวลา สถานที่ คุณสมบัติ และเอกสารที่ใช้สำหรับการขึ้นทะเบียนผู้พิการ เพื่อขอรับเบี้ยยังชีพความพิการตามนโยบายเร่งด่วนของรัฐบาล ประจำปีงบประมาณ พ.ศ. ๒๕๕๗ ดังนี้


๑.  วัน/เวลา/สถานที่ 


     ในระหว่างวันที่ ๑๒-๒๓ พฤศจิกายน พ.ศ. ๒๕๕๕ เวลา ๐๘.๓๐-๑๖.๓๐ น. ณ ที่ทำการ
องค์การบริหารส่วนตำบลละอุ่นเหนือ (ในวันและเวลาราชการ)


๒.  คุณสมบัติของผู้พิการ


     (๑) มีสัญชาติไทย


     (๒) มีภูมิลำเนาอยู่ในเขตพื้นที่ขององค์กรปกครองส่วนท้องถิ่น (ตามทะเบียนบ้าน)


     (๓) มีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิต
คนพิการ


     (๔) ไม่เป็นบุคคลที่อยู่ในความอุปการะของสถานสงเคราะห์ของรัฐ


๓.  เอกสารและหลักฐาน
 

     (๑) บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ


     (๒) ทะเบียนบ้านพร้อมสำเนา


     (๓) สำเนาสมุดบัญชีเงินฝากธนาคารเพื่อการเกษตรและสหกรณ์การเกษตร สาขาระนองและสาขาละอุ่น


ในกรณีที่ผู้พิการไม่สามารถมาลงทะเบียนได้ด้วยตนเอง อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอแทน
โดยมีหลักฐานและเอกสาร ดังนี้


     (๑) สำเนาบัตรประชาชนของผู้มอบอำนาจและผู้รับมอบอำนาจ อย่างละ ๑ ชุด


     (๒) สำเนาทะเบียนบ้านของผู้มอบอำนาจและผู้รับมอบอำนาจ อย่างละ ๑ ชุด



     (๓) สำเนาสมุดบัญชีเงินฝากธนาคารเพื่อการเกษตรและสหกรณ์การเกษตร สาขาระนอง 
และสาขาละอุ่น


จึงประกาศมาเพื่อทราบโดยทั่วกัน



 
ประกาศ ณ วันที่ ๑๗ เดือน ตุลาคม  พ.ศ.  ๒๕๕๕

  (นายประจวบ  จันทร์ลำภู)
                                                        นายกองค์การบริหารส่วนตำบลละอุ่นเหนือ

